2021-2022-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

10 класс

Хуравсем

Пĕтĕмпе –55 балл

1. *Тĕрĕс хурав: сÿре –борона, урапа-телега, акапуç – сабан,тĕнĕл – ось, хăмăт –хомут. Пурĕ – 5 балл.*

2. Чăваш чĕлхинче –шкал/-шкел аффикссем пур. Çак аффикссемпе усă курса **эпĕ, эсĕ, эпир** местоименисене евĕрлев категорийĕнче тăвăр. *Хурав: манашкал, санашкал, пирĕнешкел. Пурĕ – 3 балл.*

3. Эсир алфавита лайăх пĕлетĕр-и? Кунта мĕнле сăвă йĕркисем пытаннă? Сăвă ятне, авторне çырăр. *Тĕрĕс тунăшăн – 3 балл, сăвă ятне пĕлнĕшĕн – 2 балл, авторне çырнăшăн – 2 балл. Пурĕ – 7 балл. Хурав: Силпи ялĕ — пуян ял, Ларать вăрман ăшĕнче. «Нарспи». К.Иванов.*

4. *Хурçă шанчăк* сăмах çаврăнăшне вырăсла куçарăр. Чăваш литературинче хăш çыравçă çак ятпа хăйĕн сăввине пичетленĕ? *Тĕрĕс хуравшăн – 5 балл. Хурав: Стальная вера. Çеçпĕл Мишши.*

5. 3-мĕш ĕçре мĕншĕн тире лартнине ăнлантарăр.*Тĕрĕс хуравшăн – 5 балл. Япала ячĕнчен пулнă подлежащипе сказуемăй хушшине тире лартаççĕ.*

6. Мĕн вăл халал? Тĕслĕхпе çирĕплетĕр. *Халал - аслă çын кĕçĕннине, ятлă-сумлă çын тăван халăха ырлăх-сывлăх сунни, малашлăхра йĕркеллĕ пулма пиллесе каланă сăмах, пил, пехил. Сăмахран, И.Я.Яковлевăн «Чăваш халăхне» халалĕ. Тулли те тĕрĕс хуравшăн 5 балл.*

7. Çичĕ йĕркерен тăракан сăвă çаврине \_\_\_\_\_\_\_\_\_ тесе калаççĕ. *Тĕрĕс хуравшăн – 5 балл. Хурав: септима.*

8. «Вырăспа та тăванлаш,

Тутарпа та эс туслаш,

Пурте — пирĕн хурăнташ,

Çывăр, пĕчĕкçĕ чăваш!»

Çак сăвă йĕркисен авторне , хайлав ятне пĕлетĕр-и? *Тĕрĕс пĕлнĕшĕн – 5 балл. Хурав: Петĕр Хусанкай, «Сăпка юрри».*

9. «Пирвайхи юрату» хайлава кам çырнă? Хайлаври тĕп геройпа автор пурнăçĕнче мĕнле пĕрпеклĕх пур? *Автор ячĕпе хушаматне тĕрĕс пĕлнĕшĕн 2 балл, ун çинчен çырса панăшăн – 3 балл. Пурĕ – 5 балл. Хурав: Александра Лазарева. Авиаци техникумĕнче вĕреннĕ.*

10. «Туссем калаçнă чух, тăван чĕлхемĕм,

Шур акăш тĕкĕ евĕр эс çемçе» тесе çырнă паллă поэт хăйĕн сăввинче. Кам вăл? Хăш сăвăран илнĕ çак йĕркесене? Чăваш чĕлхи чăнах та çемçе те янравлă тенипе килĕшетĕр-и эсир? Хăвăр шухăшăра çырса парăр. *Хурав: Ухсай Яккăвĕ . «Чăваш чĕлхи». Тулли те тĕрĕс хуравшăн 10 балл илме пулать.*