2021-2022-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

11 класс

Хуравсем

Пĕтĕмпе – 55 балл

1. *Тĕрĕс хурав: лупасай – навес, хÿме – бревенчатый забор, укăлча – околица, çатан – плетень, тĕкме – частокол. Пурĕ – 5 балл.*

2. Чăваш чĕлхинче –шкал/-шкел аффикссем пур. Çак аффикссемпе усă курса **ку, çак, леш** местоименисене евĕрлев категорийĕнче тăвăр. *Хурав: кунашкал, çакнашкал, лешнешкел. Пурĕ – 3 балл.*

3. Эсир алфавита лайăх пĕлетĕр-и? Кунта мĕнле сăвă йĕркисем пытаннă? Сăвă ятне, авторне çырăр. *Тĕрĕс тунăшăн – 3 балл, сăвă ятне пĕлнĕшĕн – 2 балл, авторне çырнăшăн – 2 балл. Пурĕ – 7 балл. Хурав: Ĕшеннисемшĕн çул çинче Эс – шанчăк çăлтăрĕ ялан. «Чăваш чĕлхи». Митта Ваçлейĕ.*

4. *Шанчăк* сăмаха вырăсла куçарăр. Чăваш литературинче хăш çыравçă хăйĕн романне çак ятпа пичетленĕ? *Тĕрĕс хуравшăн – 5 балл. Хурав: Вера. Леонид Агаков.*

5. 3-мĕш ĕçре чарăну паллине мĕншĕн лартнине ăнлантарăр.*Тĕрĕс хуравшăн – 5 балл. Япала ячĕнчен пулнă подлежащипе сказуемăй хушшине тире лартаççĕ.*

6. Мĕн вăл экспозици? *Экспозици – хайлав тытăмĕн (композицийĕн) кÿртĕм пайĕ; ку пай вулакана каласа паракан ĕç вăхăчĕпе, лару-тăрупа, тĕп сăнарсемпе паллаштарать. Тулли те тĕрĕс хуравшăн 5 балл.*

7. Сакăр йĕркерен тăракан сăвă çаврине \_\_\_\_\_\_\_\_\_ тесе калаççĕ. *Тĕрĕс хуравшăн – 5 балл. Хурав: октава.*

8. «Тĕррĕн пур-çке авалтан

Тахçанхи,

Ăсти çеç ăнланакан

Хăй чĕлхи.

Çут телей те, сĕм тĕттĕм

Хурлăх та,

Юрату та, ĕмĕт

Пур унта…»

Çак сăвă йĕркисен авторне , хайлав ятне пĕлетĕр-и? *Тĕрĕс пĕлнĕшĕн – 5 балл. Хурав: Петĕр Хусанкай, «Аптраман тавраш» романран.*

9. «Тайăр» ярăм-поэмăна кам çырнă? Поэмăри тĕп геройпа автор пурнăçĕнче мĕнле пĕрпеклĕх пур? *Автор ячĕпе хушаматне тĕрĕс пĕлнĕшĕн 2 балл, ун çинчен çырса панăшăн – 3 балл. Пурĕ – 5 балл. Хурав: Митта Ваçлейĕ. Автор çинчен пĕлнине кăтартакан фактсемпе тĕрĕс усă курнине шута илмелле.*

10. Çеçпĕл Мишши «Хурçă шанчăк» сăвва миçемĕш çулта çырнă? Паллă поэт çырнă сăвă паянхи куншăн пĕлтерĕшлĕ-и? Хăвăр шухăшăра çырса парăр. *Хурав: 1921 . Тулли те тĕрĕс хуравшăн 10 балл илме пулать.*