2021-2022-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

8 класс

Хуравсем

Пĕтĕмпе – 55 балл

1. Хăшĕ авалхи савăт-сапа шутланмасть: çÿпçе, янтал, чÿлмек,масмак? Вăл мĕн пулать? *Тĕрĕс хурав: масмак. Хĕрарăмсен капăрлăхĕ.* *Йăнăш тупнăшăн – 3 балл, ăнлантарнăшăн – 2 балл. Пурĕ – 5 балл.*

2. Йăнăш тупăр та тÿрлетĕр, мĕншĕн çапла çырмаллине ăнлантарăр: чăвашла, çĕрле, ачала, чăмăрла. *Хурав: ачалла. –ла/-ле аффикссем уçă сасăпа пĕтекен сăмах хушăнсан икĕ л çырмалла. Йăнăш тупнăшăн – 2 балл, тÿрлетнĕшĕн – 1 балл, ăнлантарнăшăн – 2 балл. Пурĕ – 5 балл.*

3. Эсир алфавита лайăх пĕлетĕр-и? Кунта мĕнле тупмалли юмах пытаннă? Тупсăмне тупăр. *Тĕрĕс тунăшăн – 3 балл, тупсăмне тупнăшăн – 2 балл. Пурĕ – 5 балл. Хурав: Кăвак хирте пин сурăх, пин сурăха – пĕр кĕтÿç. (Çăлтăрсемпе уйăх)*

4. 1)Пĕтĕм халăх пусăра тырă вырать. 2)Çанталăк уяр, пĕр çумăр пĕлĕчĕн татăкки те курăнмасть. Вырăн падежĕнчи япала ятне тупăр, вырăсла куçарăр. *Тĕрĕс тупнăшăн – 2 балл, куçарнăшăн -3 балл. Пурĕ – 5 балл. Хурав: пусăра. Поле.*

5. 4-мĕш ĕçĕн 2-мĕш предложенийĕнчи тĕп членсене тупăр, çыхăну мелне палăртăр. *Тĕрĕс тупнăшăн – 3 балл, çыхăну мелне кăтартнăшăн – 2 балл. Пурĕ – 5 балл. Хурав: çанталăк уяр, татăкки курăнмасть. Интонаци мелĕпе çыхăннă.*

6. Мĕн вăл эпиграф? *Хурав: Эпиграф тесе тĕп шухăша палăртма хайлавăн ячĕ хыççăн е пайĕсем умĕн вырнаçтарнă цитатăсене, сăвă йĕркисене е каларăшсене калаççĕ.* *Тулли те тĕрĕс хуравшăн 5 балл.*

7. Икĕ йĕркерен тăракан сăвă çаврине \_\_\_\_\_\_\_\_\_ тесе калаççĕ. *Тĕрĕс хуравшăн – 5 балл. Хурав : пейĕт, баит.*

8. «Эп сăмах хăватне ĕненетĕп, Эп пĕлеп: сăмахпа этеме Амантма та пулать, ÿкерме те, Ӳкнине те пулать çĕклеме.» Çак сăвă йĕркисен авторне , сăвă ятне пĕлетĕр-и? *Тĕрĕс пĕлнĕшĕн – 5 балл. Хурав: Петĕр Хусанкай, «Сăмах хăвачĕ».*

9. «Пурăнас килет» хайлава кам çырнă? Поэмăри тĕп геройпа автор пурнăçĕнче мĕнле пĕрпеклĕх пур? *Автор ячĕпе хушаматне тĕрĕс пĕлнĕшĕн 2 балл, ун çинчен çырса панăшăн – 3 балл. Пурĕ – 5 балл. Хурав: Валентин Урташ. Вăрçа кайни, аманса килни. Автор çинчен пĕлнине кăтартакан фактсемпе тĕрĕс усă курнине шута илмелле.*

10. И.Я.Яковлев «Чăваш халăхне» халала ăçта тата миçемĕш çулта çырнă? Паллă çыннăмăр чăваш халăхне каласа хăварнă сăмахсем паянхи куншăн пĕлтерĕшлĕ-и? *Хурав: 1921 .Чĕмпĕр хули. Тулли те тĕрĕс хуравшăн 10 балл илме пулать.*